钦定古今图书集成/明伦汇编/闺媛典/第316卷 > 皇清四十九 > 王道渼妻杨氏
## 钦定古今图书集成/明伦汇编/闺媛典/第316卷 > 皇清四十九 > 王道渼妻杨氏

按《扬州府志》：“杨氏，仪真人，郡廪生王道渼妻。年二十归渼。未五载，夫亡，二子廷植、廷桢。植甫晬，桢遗腹，氏佣纫抚之。后值真州兵燹，移家石城。氏虽备历艰辛，然于流离播迁之时，义方之训，未尝少懈。故二子俱得早补弟子员。合邑绅衿咸欲闻之。当事以乞旌表，氏力辞，遂不果行。年五十六卒。闻者莫不哀之。太史” 杨大鲲志其墓。